Přidatne srědki Serbam
Berlin. Hospodarski wuběrk zwjazkoweho sejma je dźensa rano w zakónčacej rozmołwje wo klětušim hospodarskim planje na próstwu stronow CDU, CSU a SPD přidatne srědki we wobjimje 756 000 eurow za spěchowanje serbskeje rěče w digitalnych medijach přizwolił. Za to zarjaduje zwjazkowe nutřkowne ministerstwo nowy hospodarski titul.
Nowa šefredaktorka za Rozhlad
Budyšin. Šefredaktorstwo kulturneho časopisa Rozhlada přewozmje 1. januara 2016 Sara Mičkec. Rodźena Worklečanka je na Lipšćanskej uniwersiće masterski studij linguistiki wotzamknyła. 25lětna Serbowka naslěduje dr. Viktora Zakara, kiž přewozmje potom nawodnistwo delnjoserbskeje wotnožki Rěčneho centruma WITAJ w Choćebuzu.
Z busom do wulkeho swěta
Berlin. Němski poskićowar dalnobusowych jězbow MeinFernbus-FlixBus budźe wot 26. nowembra na čarje mjez Zhorjelcom a Berlinom tež w Budyšinje, Małym Wjelkowje, Njeswačidle, Rakecach, Wulkich Ždźarach, Mučowje, Wojerecach a Grodku zastawać. Jězba ze Zhorjelca do Berlina płaći 11 eurow. Bus pojědźe hač do štyri króć wob dźeń.
slv_Latn szl_Latn slk_Latn bos_Latn ces_Latn szl_Latn